Atašiene
Šis raksts ir par apdzīvoto vietu. Par citām jēdziena Atašiene nozīmēm skatīt nozīmju atdalīšanas lapu. Atašiene ir apdzīvota vieta Jēkabpils novada Atašienes pagastā, pagasta centrs. Izvietojusies pie autoceļa P62 apmēram 1,5 km uz ziemeļiem no Atašienes dzelzceļa stacijas, 35 km no novada centra Jēkabpilī un 177 km no Rīgas. Apdzīvotā vieta izveidojusies pie bijušās Atašienes muižas (Attaszyn, Ataszany). 1933. gadā piešķirts biezi apdzīvotas vietas statuss. Atašienē atrodas pagasta pārvalde, bērnudārzs, kultūras nams, bibliotēka, pasts, katoļu baznīca. Pie Marinzejas ezera Marinzejas muižas pils, kurā izvietota Brāļu Skrindu Atašienes vidusskola. 1897. gadā katoļu muižā bija 51 cilvēks.